Cawete -åcion

Li cawete -åcion, c' est aprume ene cawete ki vént  di des calcaedjes do francès, tertos femrins, et eployîs eto dins des ôtes lingaedjes, come l' espagnol et l' inglès. Minme des ptits lingaedjes come li catalan calkêynut platezak les mots avou l' cawete -åcion do castiyan.

Mins, diviè l' atake do 20inme sieke, li cawete -åcion a divnou  ene vicante cawete, agritchtêye so on viebe walon. Sovint, gn av' come ene assaetchance d' on mot francès avou "-ation" k' on n' vleut nén calker té ké. 

Li noûmot k' a skepyî insi mostere ene accion ene miete målåjheye, et ki deure lontins.

 Egzimpes di calcaedjes eployîs mo sovint 
administråcion, operåcion, infôrmåcion, sitouwåcion, federåcion, rogåcions, rilåcion, precåcion, organizåcion, gråtificåcion, sinsåcion, recitåcion, esplicåcion, nåcion, stabulåcion, eriråcion

 Cawete -åcion et francijhas 
Dins l' linwe-ehåyaedje do walon, on waite di n' nén trop calker di mots avou -åcion do francès, et sayî d' elzès replaecî pa des parints do viebe avou -aedje, cwand ci viebe la a stî eto calké e walon :
 recitåcion => recitaedje
 operåcion => operaedje

 Egzimpes di noûmots pår walons 
ewaeråcion, troublåcion, alomåcion, crevåcion

 Prononçaedje dins les accints do walon 
 aucion
 auchon (Payis d' Lidje (diyalectolodjeye))
 âcion (walon do Coûtchant, do Mitan & Basse Årdene)

 Hårdêyes difoûtrinnes  
 Li no d' fijhaedje (avou on ptit mot sol cawete -åcion)
 Sacwants sustantifs avou l' cawete -åcion (dedja studyîs sol Wiccionaire)

Acion